2016ના મે મહિનામાં PMUY લોન્ચ કરવામાં આવી હતી અને તેનો પ્રથમ ટાર્ગેટ ભારતભરની 5 કરોડ BPL મહિલાઓને આંશિક રૂપે LPG કનેક્શન્સ પૂરા પાડવાનો હતો. આ યોજના માટે સરકારે 8,000 કરોડ રૂપિયા ફાળવ્યા હતા. પરંતુ, ગરીબ મહિલાઓએ આ યોજનાને એટલી બધી સફળ બનાવી દીધી કે અત્યારસુધીમાં 3.75 કરોડ કનેક્શન્સ તો અપાઈ ચૂક્યા છે અને બાકીના કનેક્શન્સ તેના ટાર્ગેટ કરતા પણ વહેલા અપાઈ જાય તેવી શક્યતાઓ દેખાઈ રહી છે.